Živorad Janković
Živorad Žika Janković (1924–1990) bio je  jugoslavenski arhitekta.

Rođen je 19. avgusta 1924. u Višegradu. Studije arhitekture završio je 1950. u Beogradu. Od 1952-1970 radio je kao projektant u firmi Dom u Sarajevu. U tom periodu bio je na specijalizaciji u Skandinaviji 1960. i Univerzitetu Mičigen u SAD 1963. godine. Od 1968. radi kao profesor na Arhitektonskom fakultetu u Sarajevu i dvije godine kao rukovodilac Zavoda za planiranje. Bio je aktivni član Udruženja arhitekata Bosne i Hercegovine i Jugoslavije. Umro je 1990. godine u Sarajevu.
 
Autor je niza značajnih objekata, od kojih se ističu: 
 Fabrika duhana Sarajevo, koautor Muhamed Kadić, za koji su dobili Šestoaprilsku nagradu grada Sarajeva.
 Poslovna zgrada Zavoda za socijalno osiguranje u Sarajevu, 
 Poslovna zgrada Energoinvesta u Sarajevu, 
 Kulturno-sportski centar "Skenderija" u Sarajevu (koautor Halid  Muhasilović),  za koji su dobili Šestoaprilsku nagradu grada Sarajeva i saveznu nagradu za arhitekturu dnevnog lista Borba. Nekadašnjem kulturnom i sportskom centru Sarajeva, i pored snažnog protivljenja stručne javnosti, prijeti opasnost da bude srušen.
 Univerzalna dvorana "Gripe" s trgovačkim centrom "Koteks" u Splitu (koautor S. Rožić), 
 Sportski centar Vojvodina u Novom Sadu (koautor B. Bulić), 
 Društveno-sportski centar "Boro i Ramiz" u Prištini (koautor H. Muhasilović) za koji su dobili plaketu grada.

Literatura 
 
 
 
 
 Živorad Janković - Muhamed Kadić – život i djelo, Akademija nauka i umjetnosti BiH, Bošnjački institut Fondacija Adila Zulfikarpašića, Sarajevo.

Reference 

J
Bosanskohercegovački arhitekti